Zmluva o poskytnutí služieb
uzatvorená podľa ustanovení §269 a násl. Obchodného zákonníka, v znení neskorších zmien a doplnkov
Čl. I.
Zmluvné strany
Zhotoviteľ
Názov firmy:

Projekt JM, s.r.o.
Sídlo:


Krajná Poľana 56, 090 05 Krajná Poľana
IČO:


46 541 853
DIČ:


2023454224
DIČ DPH:

SK2023454224
Bankové spojenie:
IBAN: SK6709000000005039604891
Koná:


Ing. Feciľak
Spoločnosť zapísaná v Obchodnom registri Okresného Súdu v Prešove, oddiel: Sro, vložka č.25594/P.
a
Objednávateľ
Názov:


Obec Železník
Sídlo:


Železník 16, 087 01 Giraltovce
IČO:


00 322 768
Bankové spojenie:

Koná:


Ing. Andrej Mitaľ, starosta obce
Zhotoviteľ a Objednávateľ, spolu aj ako „zmluvné strany“  sa dňa 15.2.2016 dohodli na uzavretí tejto zmluvy v rámci jej znenia a podľa príslušných ustanovení platných právnych predpisov vydaných v SR
Čl. II.
Predmet zmluvy
1. Predmetom tejto zmluvy je dodanie projektovej dokumentácie v rozsahu pre stavebné povolenie stavby „Znižovanie energetickej náročnosti OcÚ Železník“ zhotoviteľom pre objednávateľa. 
2. Zhotoviteľ sa zaväzuje vypracovať predmet zmluvy, podľa príslušných noriem súvisiacich s projekčnými prácami a to riadne a včas. Termíny plnenia zmluvy sú uvedené v Čl. III. Termíny plnenia.
3. Zhotoviteľ sa zaväzuje tento projekt vypracovať v následovnom rozsahu:
· Vypracovanie dokumentácie jednotlivých objektov stavby
· Vypracovanie sprievodnej a súhrnej technickej správy
· Vypracovanie výkazu výmer vrátane vyčíslenia nákladov stavby
· Dodanie vypracovanej PD vo vytlačenej podobe 6x paré
Čl. III.
Termíny  plnenia
1. Zhotoviteľ sa zaväzuje zhotoviť dielo uvedené v čl. II. tejto zmluvy v nasledovných termínoch:
· termín zahájenia realizácie: 15.2.2016
· termín ukončenia realizácie (odovzdanie) kompletného zmluvného diela bude najneskôr do 29.2.2016
2. Zhotoviteľ splní svoj zmluvný záväzok odovzdaním riadne zhotoveného zmluvného diela – projektu na adresu objednávateľa a to poštou, alebo osobne vo forme požadovanej v Čl. II. odsek 3). V prípade odovzdania predmetu zmluvy poštou, považuje sa za deň doručenia predmetu zmluvy deň doručenia na adresu objednávateľa.
Čl. IV.
Cena za predmet zmluvy, platobné podmienky a fakturácia
1. Zmluvné strany sa v zmysle ustanovenia z č. 18/1996 Zb. dohodli, že cena diela je stanovená dohodou oboch zmluvných strán.
2. Celková cena predmetu diela, podľa cenovej ponuky spracovanej zhotoviteľom zo dňa 15.1.2016, činí: 15.000,00 eur s DPH (slovom: päťnásťtisíc eur). Objednávateľ sa zaväzuje po odovzdaní predmetu diela na adresu objednávateľa, uhradiť zhotoviteľovi vyššie spomenutú čiastku najneskôr do 60 dní od vystavenia 
3. Forma úhrady ceny diela bola zmluvnými stranami dohodnutá tak, že úhrada bude realizovaná bankovým prevodom na bankový účet zhotoviteľa.
4. Zhotoviteľ je povinný po ukončení diela vystaviť objednávateľovi faktúru najneskôr do 14 dní od ukončenia kompletného diela. Prílohou faktúry bude odovzdávací protokol podpísaný obomi stranami.
Čl. V.
Vzájomné povinnosti zmluvných strán
1. Zhotoviteľ je povinný v pravidelných intervaloch informovať objednávateľa o stave prác na pripravovanom projekte.
2. Objednávateľ je povinný informovať zhotoviteľa o akýchkoľvek zmenách v už odovzdaných dokladoch zhotoviteľovi, ktoré by mohli mať vplyv na správnosť spracovávaného projektu.
3. Objednávateľ sa zaväzuje zúčastňovať sa na základe požiadania zhotoviteľa na kontrolných poradách týkajúcich sa prípravy projektu (predmetu diela) na adrese objednávateľa.
4. Objednávateľ sa zaväzuje nepoužiť, neinformovať iné tretie osoby bez súhlasu zhotoviteľa o vykonanom projekte. Rovnako sa zaväzuje dodaný projekt ba ani jeho časť nezverejniť, nedodať iným tretím osobám a nepoužiť projekt bez súhlasu zhotoviteľa opakovane.
5. Objednávateľ sa zaväzuje tento projekt prevziať v dohodnutom termíne a zaplatiť cenu za jeho vyhotovenie podľa čl. IV. tejto zmluvy.
6. Objednávateľ sa zaväzuje bezodkladne, t.j. najneskôr do 3 dní odo dňa výzvy zhotoviteľa predložiť mu potrebné doklady pre projektovanie.
7. V prípade, že objednávateľ nedodá zhotoviteľovi riadne a včas požadované podklady alebo neposkytne včas požadovanú súčinnosť je povinný najneskôr do 7 dní od výzvy zhotoviteľa dohodnúť dodatočný čas plnenia.
8. Zhotoviteľ je povinný strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnené osoby sú:

a)
Ministerstvo životného prostredia SR a ním poverené osoby,

b)
Útvar následnej finančnej kontroly a nimi poverené osoby,

c)
Najvyšší kontrolný úrad SR, príslušná Správa finančnej kontroly, Certifikačný orgán 

a nimi poverené osoby,

d)
Orgán auditu, jeho spolupracujúce orgány a nimi poverené osoby,

e)
Splnomocnení zástupcovia Európskej Komisie a Európskeho dvora audítorov,

f)
Osoby prizvané orgánmi uvedenými v písm. a) až d) v súlade s príslušnými 


právnymi predpismi SR a EÚ.
Čl. VI.
Sankcie
1. Zhotoviteľ má právo od zmluvy odstúpiť, ak objednávateľ prestal spolupracovať  so zhotoviteľom a neposkytne potrebné podklady, ako i nedodržanie termínu predloženia týchto podkladov
2. Zmluvné strany sa dohodli, že každá zo strán má právo od zmluvy odstúpiť bez udania dôvodu, najneskôr však do 10 pracovných dní od prijatia objednávky na adresu zhotoviteľa a to oznámením písomnou formou na adresu uvedenú v čl.I tejto zmluvy. 
3. V prípade odstúpenia zhotoviteľa od zmluvy podľa bodu 1. tohto článku, má zhotoviteľ nárok na dohodnutú sumu vo forme priamych nákladov a to 30% z ceny diela uvedenej v čl. IV. bode 2. tejto zmluvy, ktorú je zhotoviteľ oprávnený fakturovať okamžite, ako oznámil objednávateľovi, že odstupuje od zmluvy.
4. Objednávateľ má právo od zmluvy odstúpiť, ak zhotoviteľ nesplnil termín vypracovania projektu s výnimkou prípadu, že objednávateľ dodal požadované podklady v rozpore s termínom uvedeným v čl. V. bod 6
5. V prípade odstúpenia objednávateľa od zmluvy bez udania vážneho dôvodu, po termíne uvedenom v čl.VI bod 2, alebo vážneho porušenia tejto zmluvy zhotoviteľom, má objednávateľ povinnosť uhradiť zhotoviteľovi zmluvnú pokutu vo výške 30% z ceny diela uvedenej v čl. IV. bode 2. tejto zmluvy, ktorú je zhotoviteľ oprávnený fakturovať okamžite, ako objednávateľ oznámi že odstupuje od zmluvy.
6. Zmluvné strany sa dohodli, že odstúpenie od zmluvy žiadna zo strán nepoužije, po preukázanom odoslaní projektu na adresu objednávateľa v dohodnutom termíne.
7. V prípade odstúpenia objednávateľa od zmluvy po preukázateľnom odoslaní predmetu diela tejto zmluvy na adresu objednávateľa v dohodnutom termíne a rozsahu, má objednávateľ povinnosť uhradiť zhotoviteľovi zmluvnú pokutu vo výške 30% z ceny diela uvedenej v čl. IV. bode 2. tejto zmluvy, ktorú je zhotoviteľ oprávnený fakturovať okamžite, ako objednávateľ oznámi odstúpenie od zmluvy.
8. Každé odstúpenie od zmluvy musí byť vykonané písomnou formou a preukázateľne doručené druhej zmluvnej  strane. Odstúpenie sa považuje za doručené aj v prípade, že ju Zmluvná strana neprebrala. Odstúpenie musí byť zaslané prostredníctvom registrovaného poštového styku (napr. doporučenou zásielkou).
Čl. VII.
Ukončenie diela a preberacie konanie
1. Dielo je ukončené, ak bolo podpísané objednávateľom a preukázateľne odoslané na adresu objednávateľa. Za ukončené dielo sa považuje aj také dielo, ktoré bolo zhotoviteľom riadne a včas spracované a objednávateľ odmietne dielo podpísať, alebo ak zmarí možnosť odovzdať dielo na adresu objednávateľa. 
2. Za odovzdané dielo sa považuje také dielo, ktoré je kompletné vrátane všetkých požadovaných dokumentov uvedených v predmete diela a ktoré objednávateľ prevezme svojim podpisom na odovzdávacom protokole.
3. K ukončeniu diela dôjde po obojstrannom podpise odovzdávacieho protokolu, ktorý bude prílohou k faktúre zhotoviteľa.
4. Vlastnícke právo k dielu prechádza na objednávateľa dňom uhradenia priamych nákladov zhotoviteľovi podľa Čl. IV.
Čl. VIII.
Záverečné ustanovenia
1. Zmeny a doplnky k tejto zmluve môžu byť vyjadrené iba písomnou formou po obojstrannom písomnom súhlase zmluvných strán a takto vykonané zmeny a doplnky tvoria neoddeliteľnú časť tejto zmluvy
2. Vzťahy zmluvných strán neupravené touto zmluvou sa riešia podľa príslušných ustanovení Obchodného zákonníka.
3. Zmluva nadobúda platnosť a účinnosť dňom jej podpísania oboma zmluvnými stranami podľa čl.I tejto zmluvy.
4. Táto zmluva bola uzavretá slobodne, vážne, zrejme a určite a na znak jej súhlasu je podpísaná vlastnoručnými podpismi oboch zmluvných strán.
5. Táto zmluva je vyhotovená v dvoch vyhotoveniach. Objednávateľ obdrží jedno vyhotovenie a jedno vyhotovenie obdrží zhotoviteľ.
6. Zmluvné strany súhlasia, že údaje týkajúce sa Zhotoviteľa budú spracované v zmysle predpisov o ochrane osobných údajov s informačnom systéme Objednávateľa a údaje Objednávateľa budú spracované v zmysle predpisov o ochrane osobných údajov v informačnom systéme Zhotoviteľa.
7. Zmluvné strany si písomnosti doručujú poštou na adresu sídla uvedenú v tejto zmluve, pokiaľ nie je im oznámená písomná zmena adresy pre doručovanie, a to zmluvnou stranou, ktorej sa zmena týka. Pokiaľ nie je v tejto zmluve doručovanie upravené inak, uplynutím úložnej lehoty na pošte alebo odopretím prevzatia zásielky sa písomnosť považuje za doručenú, a to aj v prípade, ak sa adresát o nej nedozvedel.
Prílohy zmluvy o dielo:
1 – Cenová ponuka zhotoviteľa 
2 – Autorizačné osvedčenie zodpovedného projektanta 
V Krajnej Poľane dňa 15.2.2016



V Železníku dňa 15.2.2016
Za Zhotoviteľa:





Za Objednávateľa:
...........................................................



...........................................................
        Ing. Feciľak Jozef, konateľ


                Ing. Andrej Mitaľ, starosta obce

